cyanic-selkie/wikianc huggingface dataset:
Anders Lauritzen Smith
Maler i Stavanger og Sola
En Anders Lauritzen betalte skatt i Stavanger senest fra regnskapsåret 1654-1655 til 1676. Han er ikke i alle regnskapene, som tyder på at han kan ha flyttet inn og ut av byen. Det var også en styrmann i Stavanger med samme navn, så hvem som var hvem i kildene er ikke lett å avklare med sikkerhet. Siden det bare var en med det navnet i skattelistene, kan det være at maleren Anders Lauritzen ikke kom til Stavangerområdet, før like før han giftet seg på Sola i 1669.
12. juni 1676 tok han borgerskap i Stavanger som kontrafeier (portrettmaler). I 1682 er han i Sola omtalt som maler. Han hadde da hatt en lærling.
Det er hevdet at han på 1650-tallet fikk i oppdrag å lage en ny prekestol til Stavanger domkirke av lensherren Henrik Below. Prekestolen kom på plass i 1658 – og er betegnet som et av de mest betydelige kunstverkene i Norge fra barokktiden. I tillegg er det hevdet at han laget de fem familieepitafiene som henger på veggene i våpenhuset og i sideskipene. Det er imidlertid ikke skriftlige spor etter ham i kildene som billedhogger. Det er blitt reist tvil om Anders Lauritzen både har skåret og malt prekestolen og epitafienes rammeverk i domkirken, og i tillegg er kunstneren bak familieportrettene i domkirken. Andreas Emil Erichsen mente at flere av epitafiene i Domkirken er laget av Peiter bilthugger.
Mulige malerarbeider
Noen av malerarbeider det hevdes at han har laget er listet nedenfor. Malerarbeider det er reist tvil om er merket med et spørsmålstegn. Det kan likevel være at det er flere av arbeidene som ikke merket heller ikke er laget av ham:
Familie
Anders Lauritzen var trolig gift en første gang, og hadde barna: Knud og Henrik.
Omkring 1669 ble han gift med enken Maren Knutsdatter på garden Sola på Sola (født 1641 og død 1695). De overtok garden hennes der. De hadde gården til om lag 1678, før de trolig fikk kår.
I 1686 kjøpte de ei branntomt med en murt kjeller i Stavanger. Ut fra hvem som var naboer, lå tomta trolig i området fra Kirkegata eller Domkirkeplassen, og ned til Vågen.
Skiftet fra 14.12.1692 viste at han ikke var rik. Han etterlot seg noen dyr, et par dyner, ljåer og spader, en hjulrokk, ei kjerre, en slede, og en bileggerovn. Formuen var 15 daler, mens gjelden var på 74 daler.
Anders Lauritzen og Maren Knudsdatter hadde fem barn.
Minner
Ved Byhaugen i Stavanger finnes Andrew Smiths gate.
Rok Petrović
Rok Petrović (født 5. februar 1966 i Ljubljana, død 16. september 1993 i Vela Luka, Kroatia) var en slovensk alpinist.
Petrović markerte seg første gang internasjonalt i 1983, da han ble juniorverdensmester i slalåm i Sestriere.
Noen år senere tilhørte han verdenseliten i slalåm. Sesongen 1985/86 virket han nesten uovervinnelig, og begeistret tilskuerne med en svært offensiv kjørestil. Denne sesongen vant han fem renn i verdenscupen, og fikk en annen- og en tredjeplass. Han gikk overlegent til topps i slalåmcupen, og var den første alpinisten fra Jugoslavia som vant en krystallkule for seier i en av disiplincupene i verdenscupen.
Han la opp i 1988 og begynte å studere ved sportsfakultetet ved Universitetet i Ljubljana. Høsten 1993, like før han skulle presentere sitt doktorgradsarbeid, ferierte han på den kroatiske øya Korčula. Her omkom han etter en dykkerulykke.
Flatås
Flatås har flere betydninger:
Karl Norbeck
Karl Norbeck (født 20. juni 1867 i Ullensaker, død 14. april 1939 i Oslo) var en norsk sirkusdirektør og bryter. Han utvandret i 1887 til USA, men var fra 1895 i Norge. Han arbeidet energisk for bryting, boksing og vektløfting og deltok i perioden 1900-1910 i mange profesjonelle brytekamper. Han gikk under tilnavnet «Norges sterkeste mann». I tidsrommet 1905-1929 var han direktør for sirkus Norbeck. Han skrev boken Hvordan skal jeg blive stærk? som regnes som den første norske bok som beskriver bryting og boksing.
I boken Cirkus Fandango : en filmfortelling (1953) har forfatteren Arne Skouen gitt en sigarettrøkende hane navnet «Karl Norbeck». Hanen inngår i et sirkusnummer, og omtales mange ganger i romanen. Skouen regisserte også filmen Cirkus Fandango, som hadde premiere i 1954.
Sammen med Karl Meyer og Erling Winsnes stiftet han den fascistiske foreningen Den Nationale Legion i 1927.
Platycerus caucasicus
Platycerus caucasicus er en bille som tilhører familien hjortebiller (Lucanidae). Larvene utvikler seg i morken ved.
Utseende
En nokså liten, avlang, blankt svart hjortebille, gjerne uten metallglans. Kroppen er litt flattrykt, og er fint og nokså tett punktert. Hodet er firkantet, bredere enn langt. Dekkvingene er nokså kraftig punkterte, punktene danner litt uregelmessige striper. Beina er mørke.
Levevis
Larvene utvikler seg i råtnende trevirke av mange ulike løvtrær, de voksne billene besøker av og til blomster.
Utbredelse
Arten er utbredt rundt Kaukasus (Armenia, Aserbajdsjan, Georgia, Tyrkia).
Oxynoemacheilus oxianus
Oxynoemacheilus oxianus er en fiskeart.
Denne smerlingen minner om artene i Nemacheilus i snever betydning. Den har forlengede stråler i brystfinnene, lange skjeggtråder og samme type kjønnsdimorfisme. Arten lever i strømmende vann i den sentralasiatiske elvene Amu-Darja og Zeravsjan.
Kottelat (2012) plasserer arten i slekten Oxynoemacheilus, men antar at den egentlig tilhører en slekt som ennå ikke er beskrevet.
Røvargull
Røvargull er et musikkalbum med Anders Bru, utgitt i 1998. Dette er hans hittil siste plate som soloartist.
Liste over kjente siddiser
Siddis er et ord som brukes om personer fra Stavanger, men definisjonen av ordet kan variere. Denne listen inneholder navn på kjente personer født i Stavanger eller som levde store deler av livet i Stavanger, og listen er ordnet etter fødselsår. Det finnes også en Kategori:Personer fra Stavanger kommune, for personer født i Stavanger.
Lars Lenth
Lars Borgersen Lenth (født 1966) er en norsk forfatter, programleder og musiker.
Lenth har vært gitarist og vokalist i de norske rockebandene Fuzzbaby og Gjengangerne. Fra 1998 til 1999 var han en del av husbandet «Gass» som ble brukt i forbindelse i NRKs humorprogram Åpen post.
Har har også, sammen med Bård Tufte Johansen, medvirket i reiseprogrammet På fisketur med Bård og Lars som er blitt sendt på NRK-TV, SVT og Danmarks Radio. I 2008 laget han (og spilte hovedrollen) i dokumentarserien Fluehue som gikk på TVNorge. Han var også programleder i fiske- og humorserien LarsogLars som gikk på VGTV i perioden 2011-2018. Han har også skrevet og spilt hovedrollen i flere DVD-utgivelser om fluefiske, Tørrfluelandet (som bl.a. ble spilt inn ved elven Vangrøfta), Tørrfluelandet 2 (som blant annet ble spilt inn ved elven Hemsila og Hunnselva), Gi Meg to March Brown – Tørrfluelandet 3 (som ble spilt inn ved elvene Nea og Tya), Sjøørretlandet (som blant annet er spilt inn ved skjærgården på grensa mellom Norge og Sverige, samt et strekke i Lakselva i Finnmark) og den pan-skandinaviske Only the River Knows sammen med Peter Christensen fra Danmark og Rolf Nylinder fra Sverige.
Lenth har skrevet flere bøker med fluefiske som tema, og debuterte skjønnlitterært med Den samme elva på Kagge forlag våren 2007. I 2011 kom romanen Den norske pasienten. Han har også oversatt bøker av blant annet Carl Hiaasen og Christopher Moore, samt biografier om Mick Jagger og Bruce Springsteen. I 2018 var han en av syv forfattere som var med på å oversette Michael Wolffs omstridte bok om Donald Trumps presidentskap, Ild og vrede.
Ghost Rider (film)
Ghost Rider er en amerikansk actionthriller- og superheltfilm fra 2007 basert på Marvel Comics-tegneserien med samme navn. Nicolas Cage spiller tittelrollen som Johnny Blaze / Ghost Rider.
I 2011 kom en oppfølger kalt Ghost Rider: Spirit of Vengeance.
Handling
Johnny Blaze (Nicolas Cage) var bare en tenåring da han som motorsykkelstuntmann solgte sjelen sin til djevelen (Peter Fonda). Flere år senere er Johnny blitt en anerkjent våghals om dagen, men om natten er han den legendariske Ghost Rider fra Marvel Comics. Som djevelens dusørjeger jakter han hver natt på onde sjeler på jorden for å sende dem til helvetet. Men når skjebnens luner gjør at Johnny treffer igjen sin store kjærlighet (Eva Mendes), innser han at han muligens kan få en ny sjanse til å bli lykkelig dersom han kan overvinne djevelen og vinne sjelen sin tilbake. For å kunne gjøre det må han overvinne Blackheart (Wes Bentley), djevelens egen nemesis og lunefulle sønn, som planlegger å ta over farens rike og gjøre jorden til et sant helvete hvis ikke Ghost Rider klarer å stoppe ham.
You Remember Ellen
You Remember Ellen er en amerikansk stumfilm fra 1912, regissert av Sidney Olcott.
Handling
En ung, velstående adelsmann forkler seg som en fattig bonde, og møter den vakre Ellen. De forelsker seg snart, og blir gift.
Det unge paret reiser deretter landet rundt for å søke lykken, og kommer til slutt frem til et storslått herskapshus. Men der blir adelsmannens virkelige identitet snart avslørt for en overrasket Ellen.
Gretchen Whitmer
Gretchen Esther Whitmer (født 23. august 1971 i Lansing i Michigan i USA) er en amerikansk politiker fra demokratene. Siden 1. januar 2019 har hun vært guvernør i delstaten Michigan.
Bakgrunn
Whitmer avla eksamen i kommunikasjon ved Michigan State University i 1993 og juristeksamen ved Detroit College of Law ved Michigan State University i 1998.
Deretter arbeidet hun som jurist.
Politikk
Whitmer stilte som demokratisk kandidat til valg for Michigan House of Representatives i 1990-årene, men uten å bli innvalgt. I 2000 forsøkte hun igjen og ble valgt til å representere det 23. distrikt. Hun ble gjenvalgt i 2002 og i 2004.
Hun var medlem av Representantenes hus i samme delstat fra 2000 til 2006.
Magnetic North Orchestra
Magnetic North Orchestra (etablert 1992) er et norsk jazzorkester, ledet av Jon Balke. Det var opprinnelig et jazzensemble inspirert av Oslo 13, satt sammen med strykere og perkusjon Dette er videre utviklet med fjorten strengemusikere fra Stavanger symfoniorkester i oppsetningen Grand Magnetic (2001), samt i en versjon med TrondheimSolistene. Siden 2002 har de samarbeidet meget med Balke's Batagraf. Besetningen har variert fra syv til tretten, og inkluderer (Diverted travels, 2004)
Gretchen Whitmer
Politikk
I seks måneder i 2016 var hun fylkesaktor for Ingham County.
Whitmer lanserte sitt kandidatur til guvernør den 3. januar 2017. Den 7. august 2018 ble hun sitt partis nominerte til dette vervet, og hun vant så selve valget den 6. november 2018.
COVID-19-pandemien
I mars 2020 utferdiget guvernør Whitmer et dekret som påla innbyggerne å holde seg hjemme for å forebygge spredning av koronaviruspandemien. Påbudet fikk bred støtte i befolkningen. I en spørreundersøkelse som ble gjennomført like etter svarte 69 % av respondentene i Michigan at de støttet Whitmers håndtering. 61 % av dem som var positive til påbudet oppga at de stemte på republikanerne.
I slutten av mars 2020 fikk Whitmer nasjonal oppmerksomhet da president Trump selv uttalte at han hadde sagt til visepresident Mike Pence: «ikke ring dama i Michigan». Uttalelsen falt i en periode da Trump kom med en rekke utfall mot demokratiske delstatsguvernører som kritiserte hans håndtering av pandemien. Blant disse guvernørene var det spesielt Whitmer han rettet skytset mot. Whitmer svarte ved å ha på seg en t-skjorte påtrykt «Dama fra Michigan» i et intervju med Trevor Noah den 1. april 2020.
Whitmer var også en av personene som den demokratiske presidentkandidaten Joe Biden vurderte som visepresidentkandidat i valgkampen foran presidentvalget i november 2020.
Ny-Granada
Ny-Granada (på spansk Nueva Granada eller Nuevo Reino de Granada) var navnet på det spanske koloniale territorium nord i Sør-Amerika 1550 til 1717. Dette territoriet dekket stort sett områder som i dag tilhører Colombia. Det ble styrt av en Audiencia i hovedstaden Santa Fe de Bogotá. Etter 1717 ble territoriet en del av visekongedømmet Ny-Granada.
Provinser i Hellas
En provins (gresk: επαρχία, eparkhía) var inntil den greske kommunereformen av 1997 („Ioannis Kapodistrias-programmet“ eller Σχέδιο Καποδίστρια, Skhedio Kapodistria) forvaltningsenheten under prefekturnivået (νομός, nomos). Enkelte kommuner var ikke del av en provins, men ved siden av provinsene direkte underordnet prefekturet. I prefekturet Attika var det en provins som omfattet hovedstaden Athen med forsteder og som strakte seg utover det attiske prefekturområdet. Som følge av opprettelsen av tallrike arealmessig store kommuner mistet provinsene sin betydning og ble i 1999 avskaffet. På provinsnivå fantes følgende 147 områder:
¹ Bykommunene Hydra og Samothraki var provinsuavhengige kommuner
² Prefekturer uten videre inndeling i provinser
³ Munkerepublikken Athos innehar indre autonomi under den greske stats suverenitet
Dawson County
Dawson County er navnet på fire fylker i USA:
Ivar Edvard Lykke
Ivar Edvard Lykke (født 1978) er en norsk eiendomsinvestor, skuespiller, filmprodusent og regissør.
Ivar E. Lykke er en av hovedaksjonærene i Lykke-familiens handelsbedrift I.K. Lykke, som står bak dagligvarekjeden Bunnpris.
Ivar E. Lykke er oldebarn av statsminister Ivar Lykke og justisminister Johan Cappelen.
Francis Hopkinson
Francis Hopkinson (født 21. september 1737, død 9. mai 1791) var en amerikansk forfatter, og en av dem som signerte USAs uavhengighetserklæring som en delegat fra New Jersey. Han tjente som føderal dommer i Pennsylvania. Han hadde en nøkkelrolle i utformingen av den første amerikanske flagget.
Utdannelse og offentlig liv
Francis Hopkinson ble født i 1737 som sønn av Thomas Hopkinson og Mary Johnson. Han ble medlem av første klasse ved College of Philadelphia (i dag Universitetet i Pennsylvania) i 1751, og tok eksamen i 1757, mottok sin mastersgrad i 1760, og doktor i lov (heder) i 1790. Han var sekretær for provinsrådet av Pennsylvanias indianerkommisjon i 1761 som inngikk en avtale med delawareindianere og flere irokeserstammer. I 1763 ble han utpekt til tollsamler for Salem i New Jersey. Hopkinson tilbrakte fra mai 1766 og til august 1747 i England i håp om å bli kommisjonær for toll i Nord-Amerika. Selv om dette ikke ble suksessfullt, tilbrakte han tid med den framtidige statsminister, Frederick North, og hans halvbror, biskopen av Worcester, Brownlow North, og maleren Benjamin West.
Etter at han kom tilbake til Nord-Amerika opererte Hopkinson en forretning med manufakturvarer i Philadelphia og giftet seg med Ann Borden den 1. september 1768. Hopkinson skaffet seg en offentlig utnevnelse som tollsamler for New Castle i Delaware den 1. mai 1772. Han flyttet til Bordentown i New Jersey i 1774, ble medlem av den lovgivende forsamling for statens kongelige provinsråd, og ble anerkjent ved New Jerseys advokatstand den 8. mai 1775. Han gikk av fra sine posisjoner som var utpekt av kronen i 1776 og den 22. juni dro han for å representere New Jersey i den andre kontinentale kongress hvor han signerte erklæringen om USAs uavhengighet. Han forlot kongressen den 30. november 1776 for tjenestegjøre i styret for marinen i Philadelphia.
Som en del av den nydannede nasjonens regjering var han skatteminister i det kontinentale lånekontoret i 1778, deretter utpekt til dommer ved sjøretten i Pennsylvania året etter og utpekt på nytt i 1780 og 1787. Han bidro til ratifisere konstitusjonen i løpet av den forfatningsmessig konvensjonen i 1787. Den 24. september 1789 ble han nominert av president George Washington til den nyopprettede posisjonen som dommer av USAs føderale distriktsrett for Pennsylvania. Han ble bekreftet av USAs senat, og mottok sin kommisjon den 26. september 1789.
Bare noen få år inn i sin tjenestetid som føderal dommer, døde Hopkinson i Philadelphia i en alder av 53 år fra en plutselig epileptisk anfall. Han ble gravlagt i gravlunden Christ Church Burial Ground i Philadelphia. Han var far til Joseph Hopkinson som ble et medlem av representantenes hus og som også ble en føderal dommer.
Kulturelle bidrag
Hopkinson var en leilighetforfatter og låtskriver på en tid da Philadelphia og koloniene ikke var godt utstyrt og velbevandret i kunstartene. Han skrev populære melodier og politiske satirer (jeux d'esprit) i form av dikt og pamfletter. En del ble omfattende sirkulert og bidro stort til å vekke og oppmuntre frihetsånden som resulterte i den amerikanske revolusjonen.
Hans viktigste bidrag var A Pretty Story... (1774), en satire om kong Georg III, Prophecy (1776), og The Political Catechism (1777). Andre kjente essayer var Typographical Method of conducting a Quarrel, Essay on White Washing, og Modern Learning. Mange av hans skrifter kan bli funnet i Miscellaneous Essays and Occasional Writings, utgitt i Philadelphia i tre bind i 1792.
Hopkinson var en amatørmusiker med anseelse. Han begynte å spille på cembalo da han var 17 år og i løpet av 1750-tallet spilte han mange håndkopierte arier, sanger og instrumentale stykker fra mange europeiske komponister. Han er kreditert for å være den første amerikanske komponisten til å skrive ned en komposisjon på papir med hans stykke fra 1759, «My Days Have Been So Wondrous Free». På 1760-tallet var god nok på cembaloen til å spille med profesjonelle musikere på konserter. En del av hans mest kjente sanger er «The Treaty», «The Battle of the Kegs», og «The New Roof, a song for Federal Mechanics».
Han spilte også orgel for Philadelphias Christ Church og komponerte eller redigerte en rekke hymner og salmer, blant annet «A Collection of Psalm Tunes with a few Anthems and Hymns Some of them Entirely New, for the Use of the United Churches of Christ Church and St. Peter's Church in Philadelphia» (1763), «A psalm of thanksgiving, Adapted to the Solemnity of Easter: To be performed on Sunday, the 30th of March, 1766, at Christ Church, Philadelphia» (1766), og «The Psalms of David, with the Ten Commandments, Creed, Lord's Prayer, &c. in Metre» (1767).
På 1780-tallet modifiserte Hopkinson en glassharmonika for å kunne spille det med tangenter og oppfant bellarmonic, et instrument som utnyttet tonene fra kuler av metall. I 1788 publiserte han en samling på åtte sanger dedikert til hans venn George Washington og hans datter kalt «Seven Songs for the Harpsichord» og for stemme.
Kontrovers rundt flagget
Hopkinson hevder å ha formgitt det offisielle «første flagget» til USA og søkte kompensasjon fra kongressen. Kongressen avslo på det påskudd at mange mennesker hadde vært involvert i utformingen av flagget, og at Hopkinson var allerede blitt betalt som offentlig tjenestemann. En betraktning var flaggbeslutningen av 1777 som definerte det offisielle flagget for USA, men nevnte ikke et spesielt arrangement for stjernene. Mange formgivninger var i bruk som overholdt flaggbeslutningen med stjerner i en kvadrat, en krans, rader, mønstre, eller det kjente «Betsy Ross»-sirkelen.
Utformingen av det første «Stars and Stripes» av Hopkinson hadde tretten stjerner arrangert i et parallellforskjøvet mønster teknisk kjent som quincuncial ettersom det er basert på gjentagelsen av en motiv med fem enheter. Denne anordning resulterte i en sterkt diagonal effekt. I et flagg med tretten stjerner, skapte denne plasseringen den umiskjennelig omrisset av Sankt Georg- og Sankt Andreas-korsene slik de er benyttet på det britiske flagg. Enten denne likheten er tilfeldig eller bevisst, kan det forklare hvorfor det enklere valget med å plassere stjernene i tre parallelle rader ble foretrukket av mange amerikanere enn opplegget til Hopkinson.
Gwaihir
Gwaihir er kjempeørnenes fyrste som bebor J.R.R. Tolkiens Midgard i tredje alder. Ørnene er nære venner med Gandalf, og redder to ganger Bilbo og dvergene i Hobbiten samt Frodo og Sam fra Orodruins lava i Atter en konge.
Gwaihir er sønn av Thorondor, ørnekongen fra alders tid som bodde i fjellenen rundt Gondolin
UPC-ligaen 2005/06
UPC-ligaen 2005-06 var den 67. sesongen i det øverste nivået i ishockey i Norge. Sesongen startet 22. september 2005 og ble avsluttet 19. februar 2006. Serien ble vunnet av Storhamar Dragons foran Stjernen og Vålerenga. De åtte beste lagene kvalifiserte seg for NM i ishockey 2006. Dette var andre sesongen ligaen ble kalt UPC-ligaen.
Se også
2005–06 GET-ligaen season
Ralph Craig
Ralph Cook Craig (født 21. juni 1889 i Detroit, Michigan, død 21. juli 1972 i Lake George, New York) var en amerikansk friidrettsutøver. Han vant gull både på 100 m og 200 m under Sommer-OL i 1912. Han ble født i Detroit, Michigan. Egentlig var han hekkeløper, men han utviklet seg til sprinter ved Michigan State University. I 1910 vant han det nasjonale collegemesterskapet på 220 yards.
I 1912 ble han kvalifisert for OL, han reiste til Sverige og ble kvalifisert for finalen på 100 m sammen med sin lagkamerat Don Lippincott som var stor favoritt etter å ha satt ny verdensrekord på 10,6 i kvalifiseringen. Etter ikke mindre enn syv tyvstarter vant Craig finalen på 10,8 mens Lippincott bare fikk tredjeplass.
Etter OL trakk Craig seg fra all idrett. Han døde i Lake George, New York.
What 80 Million Women Want
What 80 Million Women Want er en amerikansk stumfilm fra 1913, regissert av Will Louis.
Handling
Historien er sentrert rundt en suffragette som forsøker å avsløre en korrupt politiker, som tidligere hadde kompromittert hennes forlovede - en advokat.
Groove Coverage
Groove Coverage er en tysk eurodance gruppe, som består av Axel Conrad, DJ Novus og Melanie Munch der sistnevnte er vokalist i gruppen. Gruppen har over elleve singler på den Tyske top 50, og over fem millioner albumer som er solgt verden over. Groove Coverage er en av de fremste tyske eurodance gruppene.
Covergirl
Groove Coverage begynte så smått i 1999 med å produsere musikk. De slapp ut noen singler, og de som er mest verdt å markere seg er blant annet "Are U Ready" og "Hit Me", før de deretter fikk sitt gjennombrudd med Moonlight Shadow som en cover versjon av Mike Oldfield sin singel. Moonlight Shadow ble en massiv suksess i Tyskland, og havnet på #3 plass i "German media control charts". Mot slutten av 2002 debuterte gruppen med albumet "Covergirl"
7 Years and 50 Days, og Internasjonalt Gjennombrudd
Etter at gruppen hadde fått sitt gjennombrudd i Tyskland, begynte de med albumet "7 Years and 50 Days". Den første singelen ble ironisk nok kalt for "The End", og ble en ny hit for bandet. Senere samme år produserte de enda en cover, denne gangen av Alice Cooper med Poison, før de slapp ut selve albumet.
21st Century Digital Girl og Greatest Hits
I august 2005 kom gruppen med en ny singel, Holy Virgin. Hvilket er basert på Fata Morgana av EAV, og senere i løpet av sommeren kom deres tredje studioalbum 21st Century Digital Girl med to mer pop-lignende sanger, On The Radio og 21st Century Digital Girl der sistnevnte er basert på sangen "21st Century Digital Boy" av Bad Religion. Med deres dårlige oppslutning på deres tredje album, bestemte de seg for å utgi deres første Greatest Hits-album.
Riot on the Dancefloor
Groove Coverage feiret i 2010 deres nye avtale med Sony Music/ Colombia. På grunn av dette ga gruppen ut singelen "Innocent" som er et cover av Mike Oldfield. I 2011ble singelen Angeline sluppet, og ble en hit på #22 i Tyskland, og ble på topp 50 i over 16 uker. I januar 2012 ble det offentlig gjort at Groove Coverage ville komme med albumet "Riot on the Dancefloor" som vil bli sluppet 30. mars i Tyskland, hovedsangen i dette albumet vil være "Think About the Way" som kom ut som singel 16. mars.
Liste over øyer i Tuvalu
Øystaten Tuvalu i Oseania består av ni atoller, som fungerer som landets nest øverste administrative nivå. Ettersom seks av atollene består av en rekke holmer, har landet i alt 124 eller flere øyer og holmer.
Den minste atollen, koralløya Niulakita, var ubebodd fram til 1949, da den ble bebodd av personer fra Niutao. Niulakita ble derfor administrert av Niutao inntil nylig.
Hvordan skal jeg blive stærk?
Hvordan skal jeg blive stærk? er en bok skrevet av Karl Norbeck og utgitt i 1904. Boka gir en innføring i bryting og boksing og regnes som den første norske bryte- og boksebok.
Innhold:
Borden County
Borden County er et fylke i den amerikanske delstaten Texas. Det ligger i de sentrale delene av staten og grenser mot Garza County i nord, Scurry County i øst, Mitchell County i sørøst, Howard County i sør, Dawson County i vest og mot Lynn County i nordvest.
Borden Countys totale areal er 2,347 km² hvorav 19 km² er vann. I 2000 hadde fylket 729 innbyggere og administrasjonssenteret ligger i Gail. Fylket har fått sitt navn etter Gail Borden, Jr (1801-1874), som var forretningsmann, publisist, landmåler og oppfinneren av kondensert melk.
Archer (artillerisystem)
Archer eller Artillerisystem 08 er et multinasjonalt prosjekt for å utvikle neste generasjons selvdrevet artilleri for Sverige, ledet av BAE Systems AB. Hjertet i systemet er en automatisert 155 mm L/52 haubits montert på et hjulgående 6×6 chassis. Systemet som helhet består i tillegg av et forsyningskjøretøy for ammunisjon, et støttekjøretøy og Excalibur styrte granater. De fire første utdanningskanonene ble tatt i bruk av Sverige 18. oktober 2013.
Archer er i stand til å beskyte mål 60 kilometer unna med GPS-styrte 155 mm-granater.
Historie
Prosjektet startet i 1995 som et svensk forskningsprosjekt basert på FH 77. Testsystemene ble hetende FH 77BD og FH 77BW. I 2004 hadde det blitt tatt fram to prototyper med FH 77B montert på en modifisert Volvo A30D dumper.
Til å begynne med var Danmark del av prosjektet, men trakk seg ut samtidig med at Norge kom med i 2006–2007. I Norge skulle Archer erstatte de drøyt 40 år gamle M109-skytsene i 2012.
Kostnadsrammene for prosjektet var på 1 820 millioner kroner, og 24 skyts skulle anskaffes til hver nasjon. Prosjektets prisjusterte kostnadsramme var i 2011 1 947 millioner kroner. Ett skyts var planlagt levert i 2011, og de resterende skulle leveres i perioden 2012–2013. Status i desember 2013 var at ingen skyts var levert til Norge. Norge trakk seg fra kontrakten 6. desember 2013 på grunn av manglende fremdrift i prosjektet. Man konkluderte med at Archer ikke vil fylle det norske Forsvarets behov innenfor tidsrammen som var tilgjengelig.
På et senere tidspunkt bestilte Norge K9 Thunder fra Sør-Korea istedet.
Hilde Selvikvåg
Hilde Selvikvåg (født 14. juli 1991) er en norsk popsanger.
Selvikvåg er fra indre Lye i Time, og ga ut sitt første album i 2015. Albumet het Slepp meg fri og ble nominert til en Spellemannpris. Høsten 2018 slapp hun sitt andre album, som hadde tittelen Fanga heile verden.
Aleksandr Arekejev
Aleksandr Arekejev (Александр Викторович Арекеев; født 12. oktober 1982) er en russisk syklist. Han sykler for kontinental-laget Acqua & Sapone hvor han har vært rytter siden 2004.
Roger Matthews
Roger Matthews (født 14. august 1948 i London, død 7. april 2020 ) var en britisk kriminolog og professor i kriminologi ved University of Kent i Canterbury i Storbritannia. Matthews var en sentral aktør innen den kriminologiske skoleretningen Left Realism, som stiller seg kritisk til den mer utbredte administrative kriminologien og venstreidealismen.
Biografi
Matthews studerte ved Middlesex University og fikk der Bachelor of Arts (Hons) i samfunnsvitenskap. Ved University of Sussex fikk han Master of Arts i sosiologi og kriminologi. Han provoverte til ph.d. i 1983 ved University of Essex med dissertasjonen Prostitution and social structure: Towards a materialist analysis.
Fra 1977 til 1990 underviste han kriminologi ved Middlesex University, først som lecturer, så som senior lecturer. Fra 1990 til 1993 var han Senior Lecturer ved University of Leicester. Hen vendte så tilbake til Middlesex University og underviste her fra 1993 til 2004, først som reader, som professor for kriminologi. Fra 2004 til 2011 var han professor for kriminologi ved London South Bank University. Så vekslet han over til School of Social Policy, Sociology and Social Research ved University of Kent, hvor han fra da av var professor for kriminologi.
Roger Matthews var medlem av British Society of Criminology og av American Society of Criminology. Dessuten var han grunnleggende medlem av Latin American Society on Penal Law and Criminology (ALPEC) og var på advisory board for fagtidsskriftet Theoretical Criminology.
Han døde 7. april 2020 i en alder av 71 av covid-19.
Crash! Boom! Bang!
'Crash! Boom! Bang!' er Roxettes femte studioalbum, utgitt i april 1994.
«Sleeping in My Car», «Crash! Boom! Bang!», «Fireworks», «Run to You» og «Vulnerable» ble utgitt som singler. Singlen «Sleeping in My Car» toppet singellisten i Sverige, kom på en 14.-plass i England og en 50.-plass i USA. Albumet har solgt i overkant av 5 millioner eksemplarer.
Halsa kirke (Meløy)
Halsa kirke er en arbeidskirke fra 1960 på Halsa i Meløy kommune, Nordland fylke. Den er tegnet av arkitekt Kirsten Wleügel Knutssøn.
Vigsling
Kirken ble innviet av biskop H. E. Wisløff den 22. mai 1960.
Arkitektur
Byggverket er i tre og har 400 plasser. Kirken er bygget i funksjonalistisk stil.
Menigheten har i den senere tid utført omfattende renoveringsarbeider i Halsa kirke, henholdsvis i 2008-2010 og i 2013. I 2013 solgte menigheten de gamle kirkebenkene og erstattet dem med nyinnkjøpte stoler.
Maurice Hamers
M.W.M. (Maurice) Hamers (født i Valkenburg i 1962) er en nederlandsk komponist og dirigent. Ved konservatoriet i Maastricht, Limburg studerte han trompet og direksjon av janitsjar- og fanfarekorps.
Dirigenten Hamers
Hamers har vært dirigent for flere velrenommerte amatørorkestre i Nederland som for eksempel St. Martinus Urmond, St. Caecilia Simpelveld og Brass Band Limburg. I 1989 vant han Zilveren Dirigeerstok (Dirigentstokken i sølv) under Wereldmuziekconcours i Kerkrade (en musikk-konkurranse for korps fra hele verden). Fra 1995 til 2000 dirigerte han den nederlandske marinens orkester, Marinierskapel der Koninklijke Marine. Nå arbeider han for Musikhochschule i Augsburg i Tyskland. Han gir ofte workshops og opptrer som gjestedirigent for orkestre, i tillegg til nederlandske korps har han for eksempel dirigert janitsjarkorps i Trondheim og Karlskrona. Hamers har ved flere anledninger gjort ulike oppdrag for Norges Musikkorps Forbund som å lede dirigentsymposier og dømme i Norgesmesterskapet for janitsjarkorps. Hamers har ved flere anledninger vært både dirigent og dommer i forbindelse med europamesterskapet for brassband.
Komponisten Hamers
Hamers' komposisjoner er for det meste programmatisk med et moderne, men likevel tilgjengelig klangidioom. Blant hans mer kjente verker er New Life, Babylon og The Sky is the Limit for janitsjarkorps og Die Alpen, The Power of the Soul og Chameleon for brassband.
Svetlana Anastasovska
Svetlana Anastasovska-Obućina (født 26. april 1961 i Beograd), jugoslavisk håndballspiller som deltok i de olympiske leker 1980 i Moskva, 1984 i Los Angeles og 1988 i Seoul.
Anastasovska ble olympisk mester i håndball under Sommer-OL 1984 i Los Angeles. Hun spilte på det jugoslaviske laget som vant håndballturneringen for damer foran Sør-Korea og Vest-Tyskland. Hun spilte alle fem kampene og scoret 13 mål.
Fire år tidligere, under Sommer-OL 1980 i Moskva, kom Jugoslavia på andreplass bak Sovjetunionen. Anastasovska spilte alle fem kampene og scoret tolv mål.
Conakry
Conakry er hovedstaden i Guinea. Byen ligger ved kysten mot Atlanterhavet, og har om lag to millioner innbyggere (2002).
Conakry er inndelt i fem hoveddistrikter. Fra sørvest er dette Kaloum (sentrum), Dixinn (inkludert Universitetet i Conakry og mange ambassader), Ratoma (kjent for nattelivet), Matam og Matoto, hvor Gbessia lufthavn ligger.
Blant byens severdigheter finner vi Guineas nasjonalmuseum og flere markeder. Byen er også kjent for sin botaniske hage.
Conakry er Guineas største by, og landets administrative og økonomiske sentrum. Byens økonomi er i stor grad knyttet til havnen, som har moderne utstyr for håndtering og lagring av gods. Viktige handelsvarer er aluminium og bananer.
Mitridates III av Partia
Mitridates III (persisk: مهرداد سوم; gresk: Μιθραδατησ) var konge av deler av Partia mellom 55 f.Kr. og fram til 54 f.Kr. i opposisjon til sin bror Orodes II. De hadde i fellesskap tatt makten fra sin far Fraates III ved å myrde ham i 57 f.Kr. De delte riket ved at Orodes ble konge av Partia, mens Mitridates ble konge Media, opprinnelig et klientkongedømme av Partia.
Kverkfjöll
Kverkfjöll er en fjellkjede som ligger på den nordøstre utkanten av isbreen Vatnajökull på Island. Den høyeste toppen i fjellkjeden ligger på 1 764 moh. Fjellkjeden, som også inneholder isbreen Kverkjökull, ligger mellom Vatnajökull og Dyngjufjöll. Fjellene har fremdeles aktive vulkaner, og rundt 1720 var det fremdeles utbrudd som forårsaket store jökulhlaup (voldsomme flomutbrudd fra isbreer).
Under fjellene finnes det et stort og varmt magmakammer som er opphavet til grotter inni isbreen.
Mitridates III av Partia
Liv og virke
Samtidig marsjerte Mitridates inn i Mesopotamia, til tross for at han mistet det meste av den romerske støtten, og erobret Babylonia. Orodes måtte trekke seg ut, og Mitridates gjenopprettet sin kongedømme, ikke i Media, men deler av hva som den gang var Partia. Han utstedte mynter i hovedstaden Seleukia ved Tigris fram til 54 f.Kr.
Kverkfjöll
Et stykke unna ligger også Hveradalir med sine varme kilder.
Mitridates III av Partia
Liv og virke
Imidlertid sendte Orodes sin dyktige hærfører Surena til Seleukia som beleiret byen. Etter en langvarig motstand gikk Mitridates nederlagsdømt ut med sin hær og ble beseiret. Mitridates ble tatt til fange og på brorens ordre ble han henrettet i 54 f.Kr. Orodes styrte deretter det samlede partiske riket fram til 37 f.Kr. da han ble myrdet av sin sønn Fraates IV for at han selv kunne overta tronen.
High Holborn
Den vestligste delen av High Holborn går i ytterkanten av strøket Covent Garden, og gata ble i løpet av 1800-tallet et sentrum for Londons tilbud av fornøyelser og lettere underholdning, med navngjetne steder som Holborn Empire og Royal Amphitheatre.
I dag er gata en ren forretningsgate. Staple Inn, bygd i 1586, er et av ytterst få bevarte hus fra Tudor-tida i sentrale London.
Grüners gate (Oslo)
Grüners gate er ei gate på Grünerløkka i Oslo. Den går fra Marselis' gate ved Akerselva til Toftes gate, der den fortsetter som en gangsti i Sofienbergparken. Gata er oppkalt etter familien Grüner, som eide store deler av området.
Gata starter ved «studentsiloen» på Nedre Foss (adresse Marselis' gate 24). Bebyggelsen er i stor grad leiegårder fra rundt 1900, tre til fem etasjer høye. Det første kvartalet har på sørsida en ballplass i tilknytning til parkområdet Grünerhagen.
Mellom Markveien og Thorvald Meyers gate ligger parken Olaf Ryes plass på sørsida. Her er også bydelens eneste skjenkested som bare har uteservering. På motsatt side av gata er det kafeer/restauranter i første etasje i alle gårdene. Fortauet er ekstra bredt og det er lagt til rette for uteservering. Området kalles ofte «Solsiden». Midt i kvartalet ligger Parkteatret, tidligere kino, nå pub og konsertlokale.
Rotkatalog
Metafor
Vi kan bruke et fysisk arkivskap som eksempel. Dersom de enkelte skuffene i arkivskapet representerer det høyeste nivået av underkataloger i datafilsystemet, så representerer skapet skuffene befinner i rotkatalogen. Det vil si at de andre katalogene kan være i rotkatalogen, men rotkatalogen kan ikke være i noen andre kataloger. I Unix er det mulig å plassere filer direkte i rotkatalogen. Dette blir som å plassere et dokument direkte i arkivskapet, men ikke i noen av skuffene.
Flere rotkataloger
MS-DOS og Windows støtter faktisk mer abstrakte hierarki selv om det er sjeldne syn. Det kan for eksempel opprettes egne partisjoner installert i underkatalogene til en annen partisjon. Dette har vært mulig i MS-DOS med hjelp av kommandoen JOIN, og kan også oppnås i alle Windows-versjoner. I noen sammenhenger er det også mulig å referere til en slags «rotkatalog» som inneholder alle installerte harddisker, selv om den ikke kan inneholde filer direkte siden den ikke eksisterer på noe filsystem.
I Unix og lignende operativsystemer har hver prosess sin egen idé om hva rotkatalogen er. For de fleste prosesser er denne det samme som systemet sin faktiske rotkatalog, men den kan bli endret ved å bruke kommandoen chroot. Dette blir som oftest bare gjort av sikkerhetsmessige grunner for å begrense hvilken filer en prosess har tilgang til.
/root
På mange Unix-systemer er det også en katalog /root. Denne katalogen er, forvirrende nok, ikke en rotkatalog i ordets rette betydning, men hjemkatalogen til superbrukeren (også kalt root).
VMS
I operativsystemet VMS til HP (tidligere Compaq, og enda tidligere Digital Equipment Corporation) er benevnelsen rotkatalog brukt som navn på den katalogen der alle brukerens filer blir lagret. Brukeren kan også lagre underkataloger i denne katalogen, som igjen kan inneholde filer og andre underkataloger. Det som vi til vanlig omtaler som rotkatalogen heter Master File Directory i VMS.
Hurtigløp på skøyter under Vinter-OL 2010 – 1000 meter menn
1000 meter menn var en av øvelsene i hurtigløp på skøyter under Vinter-OL 2010 og ble avholdt på Richmond Olympic Oval 17. februar 2010.
38 skøyteløpere fra 13 nasjoner deltok på distansen.
Rekorder
Før konkurransen var gjeldende verdens- og olympisk rekorder som følger:
Japan under Vinter-OL 1992
Japan under Vinter-OL 1992. Seksti sportsutøvere fra Japan, førtien menn og nitten kvinner deltok i elleve sporter under Vinter-OL 1992 i Albertville i Frankrike. Japan kom på ellevteplass med en gull- to sølv- og fire bronsemedaljer. Kortbaneløperen Tsutomu Kawasaki var Japans flaggbærer under åpningsseremonien.
Hurtigløp på skøyter under Vinter-OL 2010 – 1000 meter menn
Rekorder
Det ble ikke satt noen ny olympisk rekord på øvelsen under konkurransen.
NM i hopp uten tilløp 1954
NM i hopp uten tilløp 1954 var en del av NM i friidrett 1954.
Mesterskapet ble arrangert på Møllergaten skole i Oslo 28. mars. Arrangør var Tøien TF.
Lennart Meri Tallinn lufthavn
Tallinn lufthavn (Tallinn Ülemiste lufthavn) (IATA: TLL, ICAO: EETN) er en flyplass i Estland. Flyplassen ligger ca. 4 km sørøst for Tallinn sentrum. Flyplassen har en rullebane med 3070 meters lengde og 45 meters bredde og dekke av asfalt og betong. Baneretningene er 08 og 26.
Byggingen av Tallinn lufthavn startet i 1932, og flyplassen åpnet offisielt 20. september 1936. Flyplassen hadde imidlertid vært operativ en god stund før den offisielle åpningen. Mellom 1945 og 1989 var Aeroflot det eneste flyselskapet som fløy fra Tallinn. Ruteflygninger med jetfly startet i 1962. En ny terminalbygning ble bygd på slutten av 1970-tallet, og da ble også rullebanen forlenget. Det første utenlandske flyselskapet som begynte å fly til Tallinn var SAS høsten 1989. Terminalbygningen ble modernisert i 1999.
Tallinn lufthavn er heleid av den estiske staten. Lufthavnen er oppkalt etter filmskaperen og politikeren Lennart Meri som var Estlands første president etter gjenopprettelsen av republikken Estland i 1991.
I 2005 reiste 1 401 059 passasjerer via Tallinn lufthavn, en økning på 40,5 % fra året før. Tallinn lufthavn eier også Tartu lufthavn utenfor Tallinn.
Det nasjonale, estiske flyselskapet Estonian Air har sin base på Tallinn lufthavn. Estonian Air var opprinnelig den estiske delen av Aeroflot, som skiftet navn i desember 1991.
Passasjertrafikk
Kilde: Tallinn-airport.ee, tall for 2005
Sykling under Samveldelekene 2014
Sykling under de britiske samveldeleker 2014. Sykling var en av flere sporter under de 20. samveldelekene som ble arrangert i Glasgow i Skottland i perioden 23. juli til 3. august 2014. Det var nittende gangen som sykling var med på programmet i Samveldelekene. I lekene i 2014 ble det konkurrert i tjuetre øvelser, tretten i bane-, fire i landevei- og to i terrengsykling. Det var elleve øveser for menn og åtte for kvinner de deltok i fem bane-, to i landevei- og et terrengsyklingsritt. I tillegg var det fire øvelser i banesykling for funksjonshemmede. Australia ble beste nasjon med sju gullmedaljer foran England og New Zealand med seks hver.
Turcinoemacheilus kosswigi
Turcinoemacheilus kosswigi er en fiskeart.
Denne smerlingen har en nesten sylinderformet kropp. Brystfinnene er store og brukes til å suge seg fast til bunnen. Sidelinjen er kort med 18–19 porer. Fargen er brun til gulaktig. Langs sidene er det uregelmessige, mørke flekker. Totallengden er opptil 5,9 cm. Turcinoemacheilus kosswigi lever på bunnen av elver og bekker med sterk strøm.
Denne arten ble beskrevet i 1964 og var fram til 2011 den eneste arten i slekten Turcinoemacheilus. Flere nye arter er nå oppdaget, og det har vist seg at utbredelsen til Turcinoemacheilus kosswigi er begrenset til elvene Store Zab, Lille Zab og Sirvan i øvre del av nedslagfeltet til Tigris i Tyrkia, Irak og Iran.
Ågjølet kraftverk
Kraftverket er et elvekraftverk og utnytter deler av fallet i Daleelva mellom Dalevatnet og Jølstravatnet ved Erikstad.
Installert effekt er 1 MW med en francisturbin. Midlere årsproduksjon er 6 GWh.
Per Sæmund Bjørkum
Per Sæmund Bjørkum (født 27. juli 1970) er en norsk folkemusiker, fiolinist og førsteamanuensis i felespill ved Norges musikkhøgskole.
Han har hovedfag fra Norges musikkhøgskole i 1995 med professor Magnus Ericsson som lærer. Bjørkum har folkemusikktradisjonen sin fra Vågå, og gikk i spelemannslære hos Pål Skogum 1977-1990. Bjørkum er medlem av Det Norske Kammerorkester fra 1990, og fra 1997 har han vært ansatt i Oslo-filharmonien.
Per Sæmund Bjørkum har vunnet sin klasse på Landskappleiken flere ganger.
Krol Ko
Krol Ko (khmer: ប្រាសាទក្រោលគោ ) i Angkor, Kambodsja, er et buddhistisk tempel bygget på slutten av det 12. århundre i kong Jayavarman VIIs regjeringstid. Det er nord for Neak Pean, omtrent midtveis mellom Preah Khan og Ta Som.
Krol Ko er et lite tempel, de indre av de to veggene som omgir tempelet måler bare 35 x 25 meter, og det er kun den innerste som har en gopura. Denne befinner seg på østveggen. Tempelet er i dårlig forfatning, blant annet har det sentrale tårnet rast sammen.
.vg
.vg er De britiske Jomfruøyers nasjonale toppnivådomene (ccTLD) for Internett.
.vg er også brukt som en forkortelse for «Video Game» av Namco for et Tekken 5 nettsted på www.tekken.vg og også av nettstedet www.play.vg, som leverer muligheten for å spille klassiske videospill.
Eksterne lenker
Toppdomän
The Abandoned Well
The Abandoned Well er en amerikansk stumfilm fra 1913, regissert av Travers Vale.
Handling
Fra sitt harde og ensomme liv sammen med fosterfaren sin, finner den adopterte sønnen trøst hos Cynthia - naboens datter. Faren lover å gi dem nok penger for å starte deres lykkelige ekteskap sammen.
Men faren glemmer dette snart - når en enke, med hennes lille jente, kommer hjem til faren som hans nye brud.
Bjørnarhallen
Bjørnarhallen er en håndballhall på Garnes i Arna i Bergen. Hallen ble bygget i 1986 gjennom et samarbeidsprosjekt mellom Bergen kommune og idrettslaget Bjørnar etter at behovet for trenings- og kampmuligheter vokste. Hallen brukes i dag av allianseidrettslaget Arna-Bjørnar Fotball og spesielt under trening og kamper av Bjørnar Håndball, men også av lokale Vaksdal Idrettslag og Dale Idrettslag. Siden 2002 har Bjørnarhallen blitt rehabilitert med et nytt parkettgolv og med nye garderober.
Tuvalus demografi
Tuvalus befolkning er beregna til 10 619 i 2012. 96 % er etniske polynesiere, nært beslektet med innbyggerne på Samoa og Tonga. Det store flertallet tilhører Den tuvalske kirke, et protestantisk kirkesamfunn. Tallene nedenfor er anslag fra 2012.
Spedbarnsdødelighet
33,55 dødsfall/1000 levendefødte barn
WayBack
WayBack er en organisasjon som arbeider for å hjelpe fengselsinsatte til å klare overgangen til en rus- og kriminalitetsfri hverdag etter fengselsopphold. Navnet «WayBack» er engelsk, og viser til å komme tilbake til samfunnet.
Organisasjonen har en fadderordning bestående av tidligere fanger som har klart overgangen til et liv uten kriminalitet og rus. De jobber etter likemannsprinsippet og alle WayBacks faddere har selv bakgrunn fra soning i fengsel. I dette prinsippet ligger det at den innsatte sees på som en likemann, og ikke en klient. Fadderne har fokus på et lovlydig liv, og en fadder er en kamerat som besøker den innsatte under- og etter soning og er opptatt av å gi håp i en ellers tung situasjon. Fadderen har fokus på det enkelte mennesket, jobber sammen med den innsatte, er resultatorientert og setter klare rammer for samarbeidet. Ærlighet og redelighet i samarbeidet med WayBack er en forutsetning for at det skal fungere.
WayBack er en verdinøytral stiftelse og arbeider ut ifra et humanistisk menneskesyn.
Jussgruppen WayBack
Jussgruppen WayBack gir gratis rådgivning til innsatte i Bergen fengsel og Bjørgvin fengsel, samt stiftelsen WayBack på regionalt og nasjonalt plan. De bidrar innen en rekke rettsfelt og offentlig forvaltning. Brorparten av hjelpen de gir er basert på å forklare innsatte deres rettigheter og plikter, samt navigeringshjelp i det offentlige. Jussgruppen er et rent rådgivende organ innad i WayBack da de anser «hjelp til selvhjelp» som et viktig moment for innsatte.
Finland under EM i friidrett 1950
Finland deltok med 20 utøvere under EM i friidrett 1950 som ble arrangert 23.–27. august 1950 i Brussel. Finland tok 9 medaljer under mesterskapet. Maire Osterdahl var den første finske kvinne som vant en medalje i EM i friidrett.
Kjøsnesfjorden kraftverk
Kjøsnesfjorden kraftverk er et vannkraftverk i Jølster kommune i Vestland.
Kraftverket utnytter et fall på 785 meter fra reguleringsmagasinet Trollavatnet til Jølstravatnet. Kraftverket ble offisielt innvid av energiminister Terje Riis-Johansen den 21. september 2010.
Anlegget består av kraftstasjon i fjell, 22 km tunneler, 760 meter sjakter, to fyllingsdammer og 12 bekkeinntak.
Den forventede produksjon er 247 GWh og installert effekt er 84 MW. Turbinen er en 6 strålers peltonturbin med 12 m³ per sekund i slukeevne.
Etter et månedlangt prøveprogram startet prøvedriften 29. april 2010, for å gå over til regulær drift den 9. juli.
Toussaint L’Ouverture
François-Dominique Toussaint L'Ouverture (født 20. mai 1743 i Cap-Haïtien, død 7. april 1803 på Fort de Joux i La Cluse-et-Mijoux i Frankrike) var den mest sentrale lederen av revolusjonen på Saint-Domingue (dagens Haiti) i 1791. Sammen med Jean-Jacques Dessalines blir han sett på som en av grunnleggerne av Haiti.